สวัสดีครับคุณ คือผมพึ่งมีเพศสัมพันธ์กับแฟนหนุ่มของผม แบบไม่ป้องกันครั้งนึงครับ แฟนผมไปตรวจเลือดมา ก็ไม่เป็นอะไรครับ อยากทราบว่า ผมมีสิทธิที่จะติดเชื้อมั้ยครับ ผมยังไม่เคยไปตรวจเลือดเลยครับ แต่คนนี้เป็นคนแรกครับที่มีเพศสัมพันธ์ด้วย
สวัสดีค่ะ Akkarawich Taejawandee,ในการตรวจเลือดหาเชื้อ HIV นั้น หากแฟนเพิ่งมีการติดเชื้อมาไม่นาน อาจตรวจไม่พบคือผลเป็นลบ (negative) ได้ ดังนั้น ความเสี่ยงในการติดเชื้อมาจากแฟน ก็ยังอาจเป็นไปได้นอกจากเชื้อ HIV แล้ว การมีเพศสัมพันธ์ทางทวารหนัก ยังอาจเสี่ยงต่อการติดเชื้ออื่นๆ ได้อีก เช่น หนองใน เริม ซิฟิลิส หูดหงอนไก่ ไวรัสตับอักเสบชนิดบีและซี เป็นต้น ดังนั้น แนะนำให้ Akkarawich Taejawandee ควรเฝ้าสังเกตอาการ และตรวจเลือดหาเชื้อเหล่านี้ด้วย และเพื่อความปลอดภัย หากจะมีเพศสัมพันธ์อีก ควรใช้ถุงยางอนามัย (แต่ป้องกันไม่ได้ 100%) และมีคู่นอนเพียงคนเดียวค่ะ